Berlingske Tidende, 1829-01-09
Vore Handelsforbindelser med England kunne gjøre Krav paa Congressens alvorligste Opmærksomhed, og fordre, at begge Regjeringer i deres Politik lade sig lede af en saavel nøie betegnende som forsonende Aand. Deres Stilling er væsentligen blevet forandret ved den nyeste Tarif og ved flere Parlaments=Acter, og det fra Storbrittanien udgangne og af os blot efterlignede Forbud mod en directe Handel med de brittiske Colonier har kun havt til følge at aabne nye Canaler for denne; de forenede Staters Udførsel og Handel har ikke lidt derved, og Colonierne have maattet betale det, hvad de nødvendigen maatte have saa meget desto dyrere. Paa den anden Side har Storbrittanien ikke havt nogen Fordeel af, at det har optaget det gamle og næsten af Brug forsvundne System om Udelukkelse fra Colonialhandelen, og man har derfor taget sin Tilflugt til andre Forholdsregler, som ere rettede endnu mere directe mod vor Skibsfart, og som, naar de ikke blive modificerede, ere uforenelige med den mellem begge Stater bestaaende Handels-Convention Denne Convention lader sig imidlertid fra begge Sider hæve med tolv Maaneders Varsel. En Venskabs=Skibsfarts= og Handels-Tractat med Østerrig er saa vidt færdig, at den kun mangler Baron v. Lederes, dette Hofs Befuldmægtigedes, Underskrift. Den beroer paa Reciprocitets=Systemet, paa hvilket alle vore tidligere Tractater meer eller mindre ere grundede, omendskjøndt de hist og her ere komne i Collision med andre Staters indre Regulationer eller Handelsmonopoler, og ogsaa af slige eensidige Forhold ere blevet betingede og indskrænkede. Det i vor Verdensdeel tidligere herskende Colonialsystem er nu tilintetgjort, og Colonierne ere størstedelen blevne frie Stater ; men ogsaa med de faa, som vedblive at staae under Moderlandets Herredømme have vi fri Handelsforbindelse, undtagen med de engelske. Angaaende de Fordringer, om Skadeserstatning, som vore Medborgere troe at have paa den danske Regjering, og som hidrøre fra en Tid, da den neutrale Handels Rettigheder ikke i Almindelighed bleve agtede, bemærkes, at de ved deres Opkomst gave i Anledning til en speciel Mission, som havde Hs. M. Kongen af Danmarks Forsikkring, til følge, at hine Fordringer til en roligere og gunstigere Tid skulle overveies efter Retfærdighedens Grundsætninger. "Med Glæde yttrer Præsidenten kan jeg meddele Congressen, at hiint høist hæderlige Tilsagn nu gaaer i Opfyldelse, og at en Deel af hine Fordringer er afgjort til Gunst for Reclamanterne. For de tilbagestaaende tør et ligesaa gunstigt Resultat forventes af den Redelighed og billighed, der ere Kongen af Danmarks Characteer egne, og som han under alle Omstændigheder ikke har undladt at lægge for Dagen Derpaa gaaer Præsidenten over til de sydamerikanske Fristater, og omtaler de Hindringer, som have forhalet Handels= og Grændse=Tractatens Afsluttelse med Mexico, samt den skadelige Indflydelse, som Revolutionen i Mellem Amerika, Columbien og Peru have havt paa de forenede Staters Handelsforbindelser. Freden mellem Buenos=Ayres og Brasilien aabner derimod gladere Udsigter, og da denne sidste Magt har begyndt at afgjøre de forenede Staters Fordringer, og Underhandlingerne derom ere i den lykkeligste Fremgang, saa turde dette lede til en paa liberale Grundsætninger bygget Handels- og Skibsfarts Tractat. Den øvrige Deel af Budskabet betreffet de forenede Staters indre Forhold. (Fortsættes.)